૨૦૦૯ કરતાં આ ટકાવારી ૧૦ ટકા વધુ છે. રાજ્યમાં કુલ મતદારો ૮.૦૬ કરોડ છે જેમાંથી મહિલા મતદારોની સંખ્યા ૩.૮૧ કરોડ છે જે પૈકી ૫૮.૨૮ ટકા મહિલા મતદારોએ મતદાન કર્યું હતું. પુરુષ મતદારોની ટકાવારી ૬૨.૩૪ ટકા રહી હતી. મહિલા તથા પુરુષ મતદારોનો તફાવત માત્ર ૪ ટકા જેટલો જ રહ્યો હતો. ચૂંટણી-અધિકારીના જણાવ્યા પ્રમાણે ગ્રામ્ય, પછાત તથા આદિવાસી વિસ્તારોમાં મોટી સંખ્યામાં મહિલા મતદારો આગળ આવી હતી. દિલ્હી વિધાનસભાની ચૂંટણી દરમ્યાન પણ મહિલા મતદારોની સંખ્યામાં વધારો જોવા મળ્યો હતો જેને કારણે પરિણામો પણ ભારે ઊલટફેર કરનારાં આવ્યાં હતાં. મહારાષ્ટ્રમાં પણ કોઈ ઊલટફેર થાય છે કે નહીં એ પરિણામ બાદ જ ખબર પડશે.